ΑΠΌΦΑΣΗ ΤΟΥ ΣΥΜΒΟΥΛΊΟΥ της 22ας Μαρτίου 2007 για το διορισμό στην Επιτροπή των Περιφερειών ενός αναπληρωματικού μέλους από τη Ρουμανία (2007/186/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263, την πρόταση της ρουμανικής κυβέρνησης, Εκτιμώντας τα ακόλουθα: (1) Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ για το διορισμό των τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2006 έως τις 25 Ιανουαρίου 2010 (1). (2) Έχει κενωθεί μία θέση αναπληρωματικού μέλους της Επιτροπής των Περιφερειών, συνεπεία της παραιτήσεως του κ. Andrei CHILIMAN, ΑΠΟΦΑΣΙΖΕΙ: Άρθρο 1 Διορίζεται αναπληρωματικό μέλος της Επιτροπής των Περιφερειών για το υπόλοιπο της θητείας του, δηλαδή έως τις 25 Ιανουαρίου 2010, ο κ. Petru FILIP, δήμαρχος Oradea, σε αντικατάσταση του κ. Andrei CHILIMAN. Άρθρο 2 Η παρούσα απόφαση παράγει αποτελέσματα από την ημερομηνία έκδοσής της. Βρυξέλλες, 22 Μαρτίου 2007.

[Source: multi_eurlex | Tokens: 942]